OpenLLM-France/wikimedia huggingface dataset:
# Field of Dreams

Field of Dreams (euskaraz Ametsen Zelaia), 1989ko Phil Alden Robinson estatubatuar zinema zuzendariak zuzendutako fantasiazko drama eta kirol film bat da. W. P. Kinsella idazlearen Shoeless Joe eleberrian oinarritua dago. Kevin Costner, Amy Madigan, James Earl Jones, Ray Liotta eta Burt Lancaster aktoreek antzeztu zuten.
Oscar Sarietarako hiru izendapen izan zituen, Soinu banda onenaren Oscar Saria, Egokitutako gidoi onenaren Oscar Saria eta Film onenaren Oscar Saria.

## Argumentua

Oharra: Atal honek istorio osoa edo amaiera argitzen du.
AEB, Iowa. Egun batez, Ray Kinsella (Kevin Costner) nekazari ezkondua eta alaba baten aita denak naturazgaindiko bizipen bat izango du: ahots misteriotsu batek bere soroetan beisbol zelai bat eraikitzea aginduko dio, kirol horretako loria zaharrek zerutik jaitsi eta berriz ere jokatu dezaten.

## Aktoreak

* Kevin Costner: Ray Kinsella
* Amy Madigan: Annie Kinsella
* James Earl Jones: Terence Mann
* Ray Liotta: Shoeless Joe Jackson
* Burt Lancaster: Archibald "Moonlight" Graham
* Frank Whaley: Archie Graham
* Timothy Busfield: Mark
* Dwier Brown: John Kinsella
* Art LaFleur: Chick Gandil
* Michael Milhoan: Buck Weaver
* Steve Eastin: Eddie Cicotte
* Charles Hoyes: Swede Risberg
* Gaby Hoffmann: Karin Kinsella
* Fern Persons: Annieren ama
* Kelly Coffield Park: Dee

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q517958
* Multimedia: Field of Dreams / Q517958
# Fieldbrook (Kalifornia)

Fieldbrook Ameriketako Estatu Batuetako erroldak esleitutako leku bat da. Humboldt konderrian dago, Kalifornia estatuan. 827 biztanle ditu, 27,121429 kilometro koadroko azaleran banatuta.

## Ikus, gainera

* Humboldt konderria

## Kanpo estekak

* Datuak: Q3458222
# Fielding (Utah)

Fielding Ameriketako Estatu Batuetako inkorporatutako herri bat da. Box Elder konderrian kokatuta dago, Utah estatuan. 546 biztanle ditu, 1,098176 kilometro koadroko azaleran banatuta.

## Ikus, gainera

* Box Elder konderrian

## Kanpo estekak

* Datuak: Q483695
* Multimedia: Fielding, Utah / Q483695
# Fieldon (Illinois)

Fieldon Illinoiseko herri bat da. Jersey konderrian kokatua dago. 2010ean 239 biztanle zituen, 0,52 kilometro koadrotan banatuta.

## Ikus, gainera

* Jersey konderria

## Kanpo estekak

* Datuak: Q2672396
# Fields Landing (Kalifornia)

Fields Landing Ameriketako Estatu Batuetako erroldak esleitutako leku bat da. Humboldt konderrian dago, Kalifornia estatuan. 287 biztanle ditu, 0,724343 kilometro koadroko azaleran banatuta.

## Ikus, gainera

* Humboldt konderria

## Kanpo estekak

* Datuak: Q5447208
# Fields of Gold

Fields of Gold (euskaraz Urrezko Zelaiak) Sting ingeles abeslari eta musikariaren abesti bat da. 1993an Ten Summoner's Tales diskoaren barnean argitaratu zuen.
Ordudanik abeslari eta musika talde askok abesti honen bertsio ezberdinak moldatu eta abestu izan dituzte.

## Kanpo estekak

* Fields of Gold abestiaren bideoklipa ikusgai eta entzungai (Ingelesez)
* Datuak: Q2477953
# Friedrich Kohlrausch (fisikaria)

Friedrich Kohlrausch (Rinteln, 1840ko urriaren 14a - Marburg, 1910eko urtarrilaren 17a) alemaniar fisikaria izan zen.
Elektrolitoen ezaugarriak aztertu zituen. Fisika-irakaslea izan zen Gotingako unibertsitatean, eta Frankfurteko Teknologia Eskolan. 1832an argiaren abiaduraren hurbileko balio aurkitu zuen, eta 1848an erresistibitatearen kontzeptua erabili zuen lehen aldiz. Elektrolitoen eroankortasuna mugatu zuen, eta hortik ioien higikortasunaren balioa, disoluzioetako eroankortasunari buruz eginiko ikerketetan. Neurketa hauez baliatu zen Arrhenius ioitzearen teoria azaltzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61090
* Multimedia: Friedrich Kohlrausch / Q61090
# Friedrich Maximilian von Klinger

Friedrich Maximilian von Klinger alemaniar antzerkigilea eta eleberrigilea (Frankfurt, 1752ko otsailaren 17a - Dorpat, Estonia, 1831ko otsailaren 25a). 1776an Sturm und Drang (Ekaitza eta hatsa) drama argitaratu zuen; izen hori hartu zuen gero Alemanian arrazionalismoaren kontra eta sentimenaren alde agertu zen literatura-mugimenduak. Klingerren obra asko Prometeoren gisako heroi baten inguruan eratuak dira. Obra horietan onenetakoa Die Zwillinge (1776, Bizkiak) da. Literaturaren historian Klingerrek izan duen garrantzia inork ez du zalantzan jartzen; haren literaturaren kalitatea, aldiz, aski eztabaidagarria da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213549
* Multimedia: Friedrich Maximilian Klinger / Q213549
# Friedrich Nicolai

Christoph Friedrich Nicolai (Berlin, 1733ko martxoaren 18a - ibidem, 1811ko urtarrilaren 11) alemaniar idazlea izan zen. Arrazionalismoaren aldezlea izan zen. Alemaniako Ilustrazioaren defendatzaile handienetakotzat hartu da. Lessingen eta Mendelssohnen adiskidea zen. Bere familiarena zen argitaletxearen eta liburu-dendaren zuzendaritza hartu zuen 1758an, eta horietaz baliatu zen hainbat aldizkari sortzeko: Zientzia ederren eta antze liberalen liburutegia (1757-1765), Garai honetako literaturari buruzko gutunak (1761-1765) eta Alemaniar liburutegi orokorra (1765). Alemaniar literaturako lehenengo aldizkariak dira; haien helburua zen filosofia ilustratua zabaltzea eta Alemanian eta erbestean agertzen ziren literatura-lanak ezagutzera ematea. Das Leben und die Meinungen des Herrn Magister Sebaldus Nothanker (Sebaldus Nothanker maisu jaunaren bizitza eta gogoetak) (1773-1776) erlijio fanatismoaren kontra, eta Gizon gizen baten historia (1794) satira-eleberriak ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q215853
* Multimedia: Friedrich Nicolai / Q215853
# Friedrich Hölderlin

Friedrich Hölderlin (Lauffen, Wurtenberg, Alemania, 1770eko martxoaren 20a - Tübingen, Alemania, 1843ko ekainaren 7a) olerkaria izan zen.

## Bizitza

Aita hil zitzaion oso gazte zela. Laster bereizi zuten amarengandik, eta teologiako ikasketak egitera eraman zuten Tübingengo apaizgaitegi protestantera; han Schelling eta Hegel ikaskideekin harremanetan jarri zen. 1793an ministro protestante izateko ikasketak egin zituen, gerora lanbide horretan sekula jardun ez bazuen ere. Frantziako Iraultzaren askatasun-ideiak kantatu zituen lehen poemetan (1789-1794), eta Grezia klasikoarekiko mirespena agertu zuen. Fichteren ikasle eta Schillerren adiskide izan zen Jenan, eta Weimarren Goethe eta Herder ezagutu zituen (1794-1795).
Frankfurten Gontard bankariaren seme-alaben irakasle gisa lan egin zuen (1795-1798). Haren emazte Suzettez maitemindu zen, eta hura izango da Diotima izenaren pean Hölderlinen obran agertzen den greziar emakume ideala. Harremanak moztera behartu zituzten (1799), eta Suitzan (1801) eta Frantzian (1802) bizi izan zen, zenbait familia ahaldunen etxeetan irakasle.
1804an adiskide bati esker eskuraturiko lanean, liburuzain jardun zuen, baina eskizofreniaren lehen zantzuek jota zuten orduko. Tübingengo eroetxean egonaldi bat egin ondoren, 1807tik hil artean, 37 urtez, zurgin baten etxean, Neckar ibaiaren ertzean, dorre batean bere burua itxirik bizi izan zen, Scardanelli goitizenez izenpeturiko olerki bitxiak idazten zituela.

## Idazlanak

Hölderlinen obran poesia-lana da ezagunena. Frantziako Iraultzak eragindako ereserkien ondoren, Hymne an die Menschheit (1791, Gizadiari ereserkia), Hymne an die Liebe (Amodioari ereserkia), Grezia klasikoa eta hango mitologia orainaldiko egoeretan eta esperientzietan itsasi zituen, neurri klasikoetara hurbiltzen diren olerkietan: Natur und Kunst oder Saturn und Jupiter (Natura eta artea edo Saturno eta Jupiter), Ganymed (Ganimedes), An die Parzen, Hyperions Schicksalslied (Hyperionen patuari kanta), Der Archipelagus, (1800, Uhartedia). Beste zenbait poematan, hala nola Brot und Wein (Ogi eta ardoa), bere sorterriari kantatzen dio. Poesiaz gainera, Hölderlinek Hyperion oder der Eremit in Griechenland (1797-1799, Hyperion edo Greziako eremutarra) gutunez egindako eleberria eta Der Tod des Empedokles (Enpedokleren heriotza) tragedia bukatu gabe utzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Azurmendi, J. 2011: "Filosofia eta poesia: Platon eta Homero, Heidegger eta Hölderlin" in Joxe Azurmendi (arg.), Filosofia eta poesia, Donostia, Jakin ISBN 978-84-95234-43-8

## Kanpo loturak

* Eduardo Gil Berak emandako hitzaldia Friedrich Hölderlinen bizitza eta poesiari buruz 2013ko maiatzaren 2an. www.donostiakultura.tv
* Hölderlinen zenbait poesien irakurketa Kandido Urangaren eskutik 2013ko maiatzaren 2an. www.donostiakultura.tv
* Datuak: Q75889
* Multimedia: Friedrich Hölderlin / Q75889
# Friedrich Karl Arnold Schwassmann

Friedrich Karl Arnold Schwassmann (Hamburgo, 1870eko martxoaren 25a - 1964ko urtarrilaren 19a), astronomo alemaniar bat izan zen.
Schwassmannek doktoretza egin zuen Göttingenen 1891n, Leipzigen eta Berlinen eginiko ikasketen ondoren. 1897an, Heidelberg-Königstuhleko Estatu behatoki berrira joan zen, eta han geratu zen 1934an jubilatu zen arte.
22 asteroide aurkitu zituen, horietako batzuk, Max Wolfekin batera. Bere lankide Arthur Arno Wachmannekin 29P/Schwassmann-Wachmann, 31P/Schwassmann-Wachmann eta 73P/Schwassmann-Wachmann aldizkako kometak, eta, Arthur Arno Wachmannekin eta Leslie Peltierrekin, C/1930 D1 (Peltier-Schwassmann-Wachmann) ez aldizkako kometa aurkitu zuen.

## Aurkitu zituen asteroideak

| 435 Ella | 1898ko irailak 11 | Max Wolfekin |
| 436 Patricia | 1898ko irailak 13 | Max Wolfekin |
| 442 Eichsfeldia | 1899ko otsailak 15 | Max Wolfekin |
| 443 Photographica | 1899ko otsailak 17 | Max Wolfekin |
| 446 Aeternitas | 1899ko urriak 27 | Max Wolfekin |
| 447 Valentine | 1899ko urriak 27 | Max Wolfekin |
| 448 Natalie | 1899ko urriak 27 | Max Wolfekin |
| 449 Hamburga | 1899ko urriak 31 | Max Wolfekin |
| 450 Brigitta | 1899ko urriak 10 | Max Wolfekin |
| 454 Mathesis | März 1900eko martxoak 28 | |
| 455 Bruchsalia | 1900eko maiatzak 22 | Max Wolfekin |
| 456 Abnoba | 1900eko ekainak 4 | Max Wolfekin |
| 457 Alleghenia | 1900eko irailak 15 | Max Wolfekin |
| 458 Hercynia | 1900eko irailak 21 | Max Wolfekin |
| 905 Universitas | 1918ko urriak 30 | |
| 906 Repsolda | 1918ko urriak 30 | |
| 912 Maritima | 1919ko apirilak 27 | |
| 947 Monterosa | 1921eko otsailak 27 | |
| 989 Schwassmannia | 1922ko azaroak 18 | |
| 1192 Prisma | 1931ko martxoak 17 | |
| 1303 Luthera | 1928ko martxoak 16 | |
| 1310 Villigera | 1932ko otsailak 28 | |
* Datuak: Q57492
# Friedrich Kasiski

Friedrich Kasiski (1805eko azaroaren 29a, Człuchów, Polonia – 1881ko maiatzaren 22a, Neustettin Alemania) Prusiako infanteriako ofiziala zen, baita kriptografoa eta arkeologoa ere.
1863. urtean Kasiskik 95 orritako liburua publikatu zuen, "Die Geheimschriften und die Dechiffrierkunst" (euskaraz, "Idazketa sekretua eta deszifratzearen artea") deitutakoa. Ordezkatze polialfabetikoko metodoak deszifratzeko publikatu zen lehen liburua izan zen, gehienbat Vigenére-ren metodoa erasotzekoa (hala ere, aipatzekoa da Charles Babbagek lortua zuela, baina ez zuela publikatu).
Metodoak errepikatutako sekuentzia zatiak analizatzen zituen, eta honek gakoaren luzera lortzeko aukera emanez. Teknika hau "Kasiskiren analisi" izenaz ezagutzen da. Kasiskiren lorpenak ez ziren baloratu une hartan, eta arkeologian hasi zen. Hurrengo urteak Neustettin-en eman zituen. The codebreakers liburuan, David Kahnek hurrengoa esan zuen: "Kasiski maiatzaren 22an hil zen, 1881. urtean, kriptografian matxinada bat eragin zuela jakin gabe".
# Friedrich Koncilia

Friedrich Koncilia (1948ko otsailaren 25a - ) Austriako futbolaria zen.

## Selekzio nazionala

Austriako selekzioarekin :
| Urtea | Partida | Gol |
| 1970 | 3 | 0 |
| 1971 | 0 | 0 |
| 1972 | 1 | 0 |
| 1973 | 5 | 0 |
| 1974 | 1 | 0 |
| 1975 | 7 | 0 |
| 1976 | 8 | 0 |
| 1977 | 8 | 0 |
| 1978 | 11 | 0 |
| 1979 | 8 | 0 |
| 1980 | 4 | 0 |
| 1981 | 3 | 0 |
| 1982 | 9 | 0 |
| 1983 | 6 | 0 |
| 1984 | 7 | 0 |
| 1985 | 4 | 0 |
| Guztira | 85 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q537698
# Friedrich Mohs

Friedrich Mohs (Gernrode, Harz, Alemania, 1773ko urtarrilaren 29a - Agordo, Tirol, Austria, 1839ko irailaren 29a) mineralogoa eta geologoa izan zen. Irakaslea izan zen Grazen, Friburgon eta Vienan. Meen gogortasuna neurtzeko eskala bat asmatu zuen, Mohsen eskala deitua: eskalako mea batek bere aurrekoa urra dezakeela kontutan hartuta, eta ondoren datorrenak lehena, eskalako mea oinarrizkoak gogortasun txikienekotik handienera sailkatzen dira: talkoa, igeltsua, kaltzita, fluorita, apatita, ortoklasa, kuartzoa, topazioa, korindoia eta diamantea. Balioa 1etik 10era dute. Gainerako meen gogortasuna eskalakoekin erkatuz jakin daiteke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q30572
* Multimedia: Friedrich Mohs / Q30572
# Frans Francken Gaztea

Frans Francken Gaztea (Anberes, 1581 - ibidem, 1642ko maiatzaren 6a) flandriar margolaria izan zen.
Margolari familia bateko kide izan zen eta aita Frans Francken Zaharraren irakaspenak jaso zituen. Familiaren tailerrean lan egin zuen San Lucaseko gremioan izena eman aurretik.
Erretaulak margotu zituen bere aitak bezala, eta errekonozimendua irabazi zuen gai historiko, mitologiko eta alegorikoetan egindako margolan txiki eta delikatuengatik. Genero-margolanean berritu zuen eta gai berriak sartu zituen.

## Iruditegia

* Bruselan Karlos V.a enperadorearen abdikazioaren alegoria
* Sorginen Sabbath, 1606
* Gizateriaren betiko dilema: bertutearen eta bizioaren arteko hautua
* Tximinoak backgammonean jolasten
* Bildumagile baten kabinetea
* Birjina eta Haurra Kristoren bizitzako eszenekin
* Seme oparoaren istorioa

## Kanpo estekak

* Datuak: Q1442507
* Multimedia: Frans Francken (II) / Q1442507
# Frans Michael Franzén

Frans Michael Franzén (Oulu, 1772 – Sabra, Suedia, 1847) finlandiar poeta izan zen, suedieraz idatzi zuena. Kreutzen Laudorioa obragatik Suediako Akademiak saria eman zion 1797an. Suediako olerkigintzan bera izan zen erromantizismoaren ezaugarri nagusiak eman zituen lehen olerkaria. Turkuko unibertsitatean irakasle egon zen. Erlijio- eta filosofia-olerkiak eta abertzaletasunaren ingurukoak eman zituen argitara. 1811n Suedian hartu zuen bizitoki eta Härnösandeko apezpiku izendatu zuten. Haren lan nagusiak: Gizonaren aurpegia, Oda Selmari (1793), Beteranoa (1793), Eden berria (1794).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333297
* Multimedia: Frans Michael Franzén / Q333297
# Frans Pietersz

Frans Pietersz (Haarlem, 1573- Haarlem, 1649ko martxoaren 6a) Holandako Barroko garaiko margolaria izan zen.
Karel van Manderen arabera, Jacob Savery margolariaren ikasle izan zen, nahiz eta Frans Pietersz erretratuK eta talde-erretratuak egiteari emango zion. 1594. urtetik 1597. urtera, San Adrian guardia zibikoaren kide izan zen, eta behin baino gehiagotan taldearen erretratuak egin zituen. 1600. urtetik aurrera San Lucas taldean agintaritza lanetan aritu izan zen. 1599. urte inguruan Hillegont van Lijnhoven-ekin ezkondu zen eta hamar seme-alaba izan zituzten; hauetatik Pieter, Maria eta Albert margolari izango ziren. 1618. urtean Pieter seme nagusiarekin Anberesa elkarrekin joan ziren Rubens margolariarekin egoteko, Hagako ingeles enbaxadoreak horrela aginduta.
Lan ofizialak egiten zituenez, diru aldetik ederto bizi izan zen, eta hainbat jabetza izan zituen, Hillegom finka barne. 1649ko martxoaren 6an zendu eta Haarlemgo San Bavon elizan lurperatua izan zen.
Besteak beste, margolari hauen irakasle izan zenː Peter Lely, Judith Leyster, Pieter Saenredam eta bere seme-alabak Pieter eta Maria.

## Erreferentziak

* ↑ Biesboer, Pieter, eta Ilargia, John J., p. 171.
* 1 2 Frans Pietersz. de Grebber , Rijksbureau voor Kunsthistorische Documentatie (RKD).

## Bibliografia

* Biesboer, Pieter eta Luna, Juan J., pintura holandako Urrezko Mendean. Frans Hals eta eskola Haarlem, Madril, Bartzelona, espainia: BBV, 1994, ISBN 84-604-9248-6
* Datuak: Q3752070
* Multimedia: Frans Pietersz. de Grebber / Q3752070
# Frans Pourbus Gaztea

Frans Pourbus Gaztea (Anberes, 1569, Paris, 1622ko otsailaren 19a) flandriar margolaria izan zen, Frans Pourbus Zaharraren semea eta Peter Pourbus en biloba.
Bere garaiko pertsonaia garrantzitsuenentzat lan egin zuen, tartean Herbehereetako gobernari espainiarrentzat, Mantuako dukearentzat eta Maria Medici erreginarentzat.
Bere garaiko pertsonaia garrantzitsuenentzat lan egin zuen, tartean Herbehereetako gobernari espainiarrentzat, Mantuako dukearentzat eta Maria Medicikoa erreginarentzat.

## Iruditegia

* Gizon bat erretratua
* Henrike IV.a Frantziakoa
* Elisabet Klara Eugenia Austriakoa
* Maria Medici
* Luis XIII.a Frantziakoa
* Alberto VII.a Austriakoa
* 32 irteko gizon bat
* Vicente I Gonzaga Mantuako dukea
* Parisko kontseilariak
* Margarita Gonzaga
* Ana Austriakoa
* Luis XIII.a
* Maria Medici
* Maria Medici
* Elisabet Klara Eugenia Austriakoa
* Guillaume du Vairren erretratua
* Giambattista Marino poeta italiarraren erretratua

## Kanpo estekak

* Datuak: Q934540
* Multimedia: Frans Pourbus (II) / Q934540
# Frans Malherbe

Jozua Francois Malherbe (Bredasdorp, Lurmutur Mendebaldea, 1991ko martxoaren 14a) hegoafrikar errugbilaria da, harroin postuan jokatzen duena. Stormers taldearekin aritzen da United Rugby Championshipen, eta Western Provincerekin Currie Cupen. 2013ko azaroaren 9an egin zuen debuta Hegoafrikako selekzioarekin, Cardiffeko Millennium Stadiumen, Galesen aurka. 2019ko eta 2023ko Munduko Errugbi Kopak irabazi zituen Hegoafrikako talde nazionalarekin.

## Ibilbidea

* Western Province: 2011-
* Stormers: 2011-

## Palmaresa
### Western Province

* Currie Cup
** irabazlea: 2012, 2014
** finalista: 2013

### Stormers

* United Rugby Championship
** irabazlea: 2022
** finalista: 2023

### Hegoafrikako selekzioa

* The Rugby Championship
** irabazlea: 2019
* Munduko Errugbi Kopa
** irabazlea: 2019, 2023

## Erreferentziak

* ↑ Bok baptism for Malherbe. news24.com (Noiz kontsultatua: 2024-9-12).
* ↑ Dominant Boks repel England before flying wingers strike to seal world title No.3. rugbyworldcup.com (Noiz kontsultatua: 2023-7-29).
* ↑ World Cup 2023 final. Reuters, 2023ko urriak 27, reuters.com (Noiz kontsultatua: 2023-10-29).
* ↑ Lockhart, Peter. United Rugby Championship Grand Final: Stormers 14-19 Munster - Late converted try seals win for Irish province. BBC, 2023ko maiatzak 27, bbc.com (Noiz kontsultatua: 2023-8-3).

## Kanpo estekak

* Datuak: Q5492374
# Frans Janssens

Frans Janssens (Turnhout, 1945eko irailaren 25a – Lier, 2024ko urtarrilaren 8a) belgikar futbolaria izan zen.
Lierse SK taldeko eta Belgikako futbol selekzio nazionaleko jokalaria izan zen. 1970eko Munduko Futbol Txapelketan eta 1972ko Europako Futbol Txapelketan parte hartu zuen, eta bigarrenean brontzezko domina lortu zuen.

## Palmaresa

Lierse SK
* Belgikako futbol kopa: 1968-69
Belgika
* Europako Futbol Txapelketa: 1972, brontzezko domina

## Kanpo estekak

* Datuak: Q2615725
# Frans Post

Frans Janszoon Post (Haarlem, 1612ko azaroaren 17a - ibidem, 1680ko otsailaren 17a) Herbehereetako margolari barrokoa izan zen. Hego Amerikan ikuspegiak margotu zituen lehendabiziko europarra izateagatik ezaguna. Margo hauek Brasilgo Pernambuco eta São Francisco ibaian egin zituen.

## Bizitza

Gutxi dakigu Frans Posten bizitzari buruz. Informazio-sorburu nagusia Arnold Houbrakenen Groote Schouburgh der Konstschildeus em Schilderessen (1719) lanetik lortutakoa da. Hauek, aldi berean, hainbat biografia eta eliza eta bestelako erregistroen ingurutik lortutakoak dira.
Jan Janszoon Post eta Francyntie Peters-en hirugarren semea izan zen. Bere aitak Haarlemen beirateak margotzen zituen, eta Frans umea zela zendu egin zen. Ez dakigu nola ikasi zuen margotzen. Houbrakenen esanetan, Brasila joan aurretik bere aitaren lanbidean aritu izan zen, baina informazio horrek ez dirudi gertatutakoa argitu dezakeenik. Antza, bera anaia nagusiak irakatsi zion, Pieter Post (1608-1669?) arkitekto eta margolaria bera. Pieterek Jacob van Campen arkitekto entzutetsuarekin lan egin zuen Mauritshuis eraikitzen.
Frans Post 24 urte zituela, 1637an Brasila heldu zen, eta bere bezeroak asetzeko Brasilgo irudi bilduma handia sortzeko hainbat espediziotan parte hartu zuen. 1637tik 1644ra, Hego Amerikako ikuspegiak margotu zituen lehendabiziko europarra izan zen.
1644ko uztailean Haarlema itzuli zen, eta bere egoitza Smeetstraaten jarri zuen. 1646an San Lucas margolari-elkarteko kide egin zen. Europara itzultzean Historia Naturalis Brasiliae (1648) liburu entzutetsua irudiztatu zuen. 1650ko martxoaren 27an Sandvoort elizan Jannetye Bogaretekin ezkondu zen, Salomon Bogaerten alaba bera eta hiru seme alaba izan zituzten.

## Lana

Posten berrehun margolan inguru daude egun, eta horietatik hogeita hamabik izenpea eta data dute eta izenpea besterik ez, berrogei. Lehenengoen bidez artistaren nondik norakoak eta bilakaera jakin ditzakegu.
Honatx Posten margolan batzuk:
* Sao Francisco ibaia, 1635, Louvre Museoa, Paris
* Itamaracá uhartea, 1637, Mauritshuis, Hagako
* Fort Fredrik Hendrik, 1640, Recifeko, Brasilen
* Ur-jauzia, Paulo Afonso, 1649
* Ogasuna, 1652, Landesmuseum Mainz
* Ezta kapera, 1667
* Pernambuco inguruko ikuspegia, 1669

## Kanpo-estekak

* Datuak: Q577489
* Multimedia: Frans Post / Q577489
# Ferndale (Michigan)

Ferndale Michigango hiri bat da. Oakland konderrian kokatua dago. 2010ean 19.900 biztanle zituen, 10,05 kilometro koadrotan banatuta.

## Hiritar ezagunak

* Dana Elcar (1927-2005), aktorea.

## Ikus, gainera

* Oakland konderria

## Kanpo estekak

* Datuak: Q1406927
* Multimedia: Ferndale, Michigan / Q1406927